Here is a page extracted from Wikipedia that may contain CSS, HTML, and a lot of unformatted text.

Title: Pui Moreno (orografía)
Content: Pui Moreno ye un cabezo de 465 metros d'altaria situau en l'interfluvio entre los ríos Martín y Regallo, en lo termin municipal d'Alcanyiz cerca de la pedanía homonima (Teruel). En lo suyo cabalto bi ha un vértiz cheodesico.

Presenta grauwackas, losetas y quarcitas d'edat carbonifera, una representación chica de rodeno asimilable a Permo-Bunt y almendrons paleochenos deformaus, que destacan respecto a los materials miocenos de la redolada discordants sobre los anteriors. Ye un punto cheolochico singular por estar lo solo punto de la depresión d'Ebro con un afloramiento paleozoico y por la suya estructura cheolochica consistent en una cabalgamiento d'este Paleozoico enta lo norte sobre lo Paleoceno plegando las capas eocenas creyando plegos verchents enta lo norte.

Toponimia
L'oronimo pui Moreno ye una forma derivada de pueyo Moreno, microtoponimo que fa referencia a la tonalidat escura de las losetas y grauwackas que contrastan con los materials royiscos y blanquiscos miocenos que lo rodeyan, d'astí que tamién se diga cabezo Negro.

En los documentos de lo Monesterio de Rueda bi ha referencias a un pueyo Moreno en lo texto de mollonamiento de 1344 entre Escatrón y Casp:

Lo pueyo royo d'este documento corresponde a l'actual toponimo Pie de Cabezo Royo un poco a lo sudeste de pui Moreno, con l'afloramiento de rodeno asimilable a lo Permo-Bunt.

Referencias

Bibliografía
 Instituto Geológico y Minero de España: Mapa Geológico de España E 1:50.000. Albalate del Arzobispo. Servicio de publicaciones del Ministerio de Industria y Energía, 1981.

Se veiga tamién
Río Regallo.
Pui Moreno.
Val Muel.
Valimanya.

Vinclos externos
  Fuella de lo vértiz cheodesico.

Pui Moreno
Pui Moreno
Pui Moreno
Pui Moreno
Montanyas d'o Baixo Aragón